Ministerstvo vnútra Slovenskej republiky

Prezídium Policajného zboru

Národná centrála osobitných druhov kriminality

Odbor počítačovej kriminality

Pribinova 2, 812 72 Bratislava

Č. p. : PPZ-NCODK-OPK2-2022/013359-110

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – odbor počítačovej kriminality národná centrála osobitných druhov kriminality Prezídium Policajného zboru

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: pplk. JUDr. Zoltán Šťavnický

Telefón: +421 917 648 676

E-mail: [zoltan.stavnicky@minv.sk](mailto:zoltan.stavnicky@minv.sk)

URL zverejnenej zákazky: <https://josephine.proebiz.com/sk/tender/32692/summary>

### 

### II. Opis

Názov zákazky:

Zabezpečenie školiacich aktivít pre príslušníkov Policajného zboru v oblasti boja s počítačovou kriminalitou.

Druh zákazky: služba

Spoločný slovník obstarávania (CPV): 79951000-5, 79952000-2Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Miesto poskytovania služieb:

Musí byť v dojazdovej vzdialenosti max. 1 ½ hod od sídla verejného obstarávateľa

Termín splnenia zákazky:

december 2022 – jún 2023, najskôr od nadobudnutia účinnosti zmluvy

Opis predmetu zákazky:

Zabezpečenie ubytovacích, reštauračných a kongresových služieb pre účely zabezpečenia školenia príslušníkov Policajného zboru zameraného na aktuálne trendy v oblasti informačno-komunikačných technológií.

Požiadavky:

1. Školenie bude organizované v trvaní 2 pracovné dni pre 26 osôb. Celkovo bude realizované   
   v 13 behoch (13 x 26 osôb).
2. Predpokladaná doba realizácie: december 2022 – jún 2023.
3. Cieľová skupina: príslušníci Policajného zboru.
4. Špecifické požiadavky:

Ubytovanie:

Zabezpečenie ubytovania pre príslušníkov Policajného zboru v ubytovacom zariadení s možnosťou kongresových služieb: 2 x noc pre 26 osôb ubytovaných v samostatných izbách (26 izieb). Miestna daň pre 26 osôb na 2 noci. Príchod do ubytovacieho zariadenia 1 deň pred realizáciou školiacej aktivity. Odchod po ukončení školenia, najneskôr do 18:00 h v deň ukončenia školenia.

Parkovanie:

Pre min.10 osobných motorových vozidiel.

Stravovanie:

Raňajky, obedy a večere požadujeme podávať formou bufetových stolov, pričom na výber musia byť mäsité a bezmäsité jedlá (vegetariánske, príp. vegánske), vrátane nápojov (nealko, káva, čaj).

V deň odchodu poskytnutie suchej večere v počte 26 jednotiek.

Prestávka na kávu: (káva, čaj, nealko, slané a sladké pečivo) pre účastníkov školenia nasledovne:   
3 x v priebehu dňa (spolu 6/2 dni).

Zabezpečenie stravovania pre účastníkov školiacich aktivít v počte jednotiek a v rozsahu uvedenom v prílohe 1 tejto výzvy.

Prezentačná miestnosť a prezentačná technika: Zabezpečenie školiacej miestnosti s technickým vybavením a školiacimi potrebami pre 24 účastníkov školenia a 2 školiteľov na 2 dni školenia v rozsahu uvedenom v prílohe 1 tejto výzvy.

Počet ubytovaných účastníkov, poskytnuté občerstvenie pre účastníkov školenia a školiteľov, rozpis prestávok, tzv. prestávky na kávu, na jednotlivé dni bude spresnený najneskôr 3 dni pred začiatkom realizácie školenia.

*Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.*

### III. predpokladaná hodnota zákazky:

### 76 768,02 EUR bez DPH za celý predmet zákazky.

Zákazka bude zabezpečovaná z finančných prostriedkov Európskej únie, verejný obstarávateľ neposkytuje zálohové platby ani platby vopred.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“

Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

Predkladanie ponúk:

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese

# <https://josephine.proebiz.com/sk/tender/32692/summary>

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Uchádzač musí byť oprávnený dodávať tovar a poskytovať službu podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar a poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
2. čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením.

**Podľa § 34 ods.1 písm. a)** predloží zoznam poskytnutých služieb za predchádzajúce 4 roky od vyhlásenia verejného obstarávania (je zohľadnené obdobie poznačené pandémiou COVID-19) s uvedením cien, lehôt dodania a odberateľov. Za vyhlásenie verejného obstarávania sa považuje zverejnenie výzvy v systéme JOSEPHINE.

**Minimálna požadovaná úroveň štandardov:**

Splnenie vyššie uvedeného uchádzač preukáže predložením zoznamu poskytnutých služieb za predchádzajúce štyri roky od vyhlásenia verejného obstarávania, potvrdzujúce poskytnutie služby rovnakého alebo obdobného charakteru ako je predmet zákazky. V zozname musí byť uvedené minimálne nasledovné údaje

termín referovaného podujatia,

názov, meno objednávateľa referovaného podujatia,

a kontaktná osoba a kontaktné údaje osoby, u ktorej je referenciu možné overiť.

Ponuka bude obsahovať:

1. Identifikáciu objektu (hotela) kde budú prebiehať školenia, a to uvedením názvu, adresy a kontaktnej osoby
2. návrh na plnenie kritéria predmetu zákazky vložený do elektronického prostriedku JOSEPHINE a vyplnený štrukturovaný rozpočet podľa prílohy č. 3
3. Doklady na preukázanie splnenia podmienok účasti, a to:
   1. Zoznam poskytnutých služieb (referencia) podľa podmienok uvedených v časti podmienky účasti, písm. c)
4. Čestné vyhlásenie uchádzača podľa prílohy č. 2
5. Súhlas so spracovaním osobných údajov podľa prílohy č. 1

# Kritériá vyhodnotenia ponúk:

Najnižšia cena za celý predmet zákazky podľa štruktúrovaného rozpočtu, ktorý je prílohou tejto výzvy.

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky „KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšie uchádzača v poradí podľa stanoveného kritéria.

# Podmienky týkajúce sa zmluvy

Výsledkom verejného obstarávania bude zmluva na dodanie požadovanej služby. Verejný obstarávateľ si vyhradzuje právo na základe výsledkov tohto postupu zadávania zákazky neuzavrieť zmluvu. Záväzný návrh zmluvy je súčasťou tejto výzvy na predloženie ponuky.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

Zákazka sa týka projektu financovaného z fondov Európskej únie: áno

Uchádzač je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä :

1. poverení zamestnanci Zodpovedného orgánu,
2. poverení zamestnanci Orgánu auditu,
3. poverení zamestnanci Najvyššieho kontrolného úradu Slovenskej republiky,
4. poverení zamestnanci Úradu pre verejné obstarávanie,
5. riadne splnomocnení zástupcovia Európskej komisie, Európskeho úradu na boj proti podvodov a Európskeho dvora audítorov,

osoby prizvané kontrolnými orgánmi uvedenými v písm. a) až e) tohto bodu v súlade s príslušnými právnymi predpismi SR a ES.

V prípade, že v dôsledku takto vykonanej kontroly poskytovateľom grantu alebo iným príslušným a oprávneným orgánom dôjde k uznaniu časti alebo celého plnenia predmetu zákazky ako neoprávnený výdavok, tzn. výdavok, ktorý nezodpovedá cenám bežným na trhu v čase ich vzniku a v mieste ich vzniku, a ak k tomuto dôjde v dôsledku zavinenia predávajúceho, bude ho znášať predávajúci.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ............................... dňa ..........................

|  |
| --- |
| plk. Mgr. Branko Kišš |
| 1.viceprezident Policajného zboru |

Príloha č. 1

Súhlas so spracovaním osobných údajov

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

*Zabezpečenie školiacich aktivít pre príslušníkov Policajného zboru v oblasti boja s počítačovou kriminalitou.*

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ...................... dňa ............................

...............................................................

meno priezvisko a podpis

štatutárneho zástupcu uchádzača

Príloha č. 2

Čestné vyhlásenie

Týmto ako uchádzač v zákazke:

*Zabezpečenie školiacich aktivít pre príslušníkov Policajného zboru v oblasti boja s počítačovou kriminalitou.*

Obchodné meno:

Sídlo:

IČO:

* vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu
* bez výhrad súhlasím so zmluvnými podmienkami dodania predmetu zákazky stanovenými verejným obstarávateľom
* Uchádzač je\* – nie je\* zdaniteľnou osobou pre daň z pridanej hodnoty (ďalej len „DPH“) v zmysle <príslušných predpisov

V ………………….. dňa ………………..

...............................................................

meno priezvisko a podpis

štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**

   *\* nehodiace sa prečiarknite* [↑](#footnote-ref-1)